ปลุกองค์กรพุทธ ฟ้องศาล จับพระสึกผิดม.31
ยกคําร้องขอประกันตัว5รูป ตร.แจงกรณีบุกจับรุนแรง เหรียญทองไม่แคร์คนต้าน,ผบ.คุกเผยอดีตพระทั้ง 6 คนเริ่มปรับตัวได้แล้ว พุทธะอิสระ กระดูกทับเส้นประสาทส่งตรวจ รพ.ราชทัณฑ์ ทีมทนายเข้าหารือเรื่องขอประกันตัว ชุดสืบสวนกองปราบฯยังตามล่า 2 พระเถระที่หลบหนี เชื่อยังหลบอยู่บ้านลูกศิษย์ในกรุงเทพฯ เร่งตรวจสอบโฉนดที่ดินจำนวนมากที่พบในกุฏิพระอรรถกิจโสภณ โต้จับรุนแรงเพราะพบ 3 ตชด.ในวัดอ้อน้อยวันเข้าจับกุม บิ๊กตู่ แจงรูปถ่ายกับอดีตพระพุทธะอิสระนานแล้ว แค่ถูกเชิญไปงานบุญ ยันเคารพพระทุกรูป เมิน กปปส.จี้ปลด ผบ.ตร. แต่ให้ตำรวจตรวจสอบลงโทษกันเอง บิ๊กป้อม แจงขอโทษเพราะประชาชนบางส่วนไม่เข้าใจ ส่วน เหรียญทอง ไม่หวั่นผลการเรียกร้องปลด ผบ.ตร. ทำ รพ.ถูกแอนตี้ ขณะที่สมาคม ปธ.9 แถลงการณ์ปลุกองค์กรพุทธฟ้องศาลรัฐธรรมนูญ กรณีบังคับพระสึก ทั้งที่ยังไม่ถูกตัดสินว่าผิด อาจเข้าข่ายละเมิดมาตรา 31 ประธานสมาพันธ์ชาวพุทธสงสัยเป็นแผนเปลี่ยนกรรมการ มส.ยกชุด ส่วนเจ้าคณะภาค 1 ตั้ง พระธรรมสุธี เจ้าอาวาสวัดหัวลำโพง เป็นรักษาการเจ้าคณะ กทม. ตั้งแต่วันที่ 27 พ.ค.แล้ว ศาลอุทธรณ์ยกคำร้องขอประกันตัวอดีตพระ 5 รูป คดีเงินทอนวัด,กรณีตำรวจลุยตรวจสอบการทุจริตเงินทอนวัด พบหลักฐานการทุจริตงบอุดหนุน 3 ประเภทคือ 1.เงินอุดหนุนบูรณะปฏิสังขรณ์และพัฒนาวัด 2.เงินอุดหนุนส่งเสริมการเผยแผ่พระพุทธศาสนาและ 3.เงินอุดหนุนการศึกษาพระปริยัติธรรม แผนกสามัญศึกษา แผนกธรรม และแผนกบาลี มีผู้เกี่ยวข้องเข้าข่ายความผิดหลายระดับ รวมทั้งอดีต ผอ.พศ. เจ้าหน้าที่พศ. และพระหลายรูป ซุ่มขออนุมัติศาลออกหมายจับพระผู้ใหญ่ บุกจับกุมพระศรีคุณาภรณ์ ผู้ช่วยเจ้าอาวาสวัดสระเกศวรมหาวิหาร พระครูสิริวิหารการ ผู้ช่วยเจ้าอาวาสวัดสระเกศฯ พระวิจิตรธรรมาภรณ์ หรือเจ้าคุณเทอด ผู้ช่วยเจ้าอาวาสวัดสระเกศฯ พระพรหมดิลก เจ้าอาวาสวัดสามพระยาวรวิหาร กรรมการมหาเถรสมาคม (มส.) และเจ้าคณะกรุงเทพมหานคร และพระอรรถกิจโสภณ เลขาฯ เจ้าคณะกรุงเทพฯ วัดสามพระยาฯ ทำการสึกก่อนส่งตัวเข้าเรือนจำพร้อมฆราวาสร่วมขบวนการอีก 3 คน ส่วนพระพรหมสิทธิ เจ้าอาวาสวัดสระเกศฯ และพระพรหมเมธี ผู้ช่วยเจ้าอาวาสวัดสัมพันธวงศารามเจ้าคณะภาค 4-7 ที่ถูกออกหมายจับด้วยยังตามตัวไม่พบในวันเดียวกันคอมมานโดกองปราบยังบุกจับกุมพระพุทธะอิสระ ตามหมายจับข้อหาปลอมพระปรมาภิไธย และทำร้ายร่างกายตำรวจสันติบาลในเหตุการณ์ความไม่สงบเมื่อปี 2557 จับสึกส่งเข้าเรือนจำพิเศษกรุงเทพมหานครเช่นกัน,พุทธะอิสระ กระดูกทับเส้นประสาท,ความคืบหน้าจากเรือนจำพิเศษกรุงเทพมหานคร เมื่อเวลา 07.00 น. วันที่ 28 พ.ค. พระจันทร์สันติอโศก พร้อมด้วยนายมหัศจักร โสดี ทีมทนายความของนายสุวิทย์ ทองประเสริฐ อดีตพระพุทธะอิสระ และคณะศิษย์ประมาณ 100 คน เดินทางมาเข้าเยี่ยมอดีตพระพุทธะอิสระ หลังเข้าเยี่ยมนายมหัศจักร ออกมาเผยว่า ขณะนี้อดีตพระพุทธะอิสระมีอาการปวดหลังและเจ็บบั้นเอวจริง แต่ไม่ประสงค์ไปรักษาที่โรงพยาบาลกรมราชทัณฑ์ เพราะไม่อยากถูกมองว่ามีอภิสิทธิ์ เพิ่งเข้ามาในเรือนจำไม่นาน ในช่วงบ่ายทีมทนายความจะรวบรวมประเด็นข้อกฎหมายและข้อเท็จจริงทางคดีความมาปรึกษากับอดีตพระพุทธะอิสระเรื่องการประกันตัวหรือไม่,ด้านพระจันทร์ เผยว่า อดีตพระพุทธะอิสระมีสภาพจิตใจดี ฝากไปถึงลูกศิษย์ไม่ต้องเป็นห่วง อย่าไปโกรธแค้น คสช.หรือตำรวจกองปราบปราม เพราะเป็นการชำระพระพุทธศาสนาและ คสช.ทำได้ จึงต้องให้กำลังใจ การเข้ามาในเรือนจำเพียงเปลี่ยนสถานที่ธุดงค์เท่านั้น และยังไม่พ้นจากความเป็นพระ เพราะไม่เคยกล่าวเปล่งวาจาสึก นอกจากนี้ ในวันวิสาขบูชาอยากให้กลุ่มศิษย์ช่วยกันไปทำบุญที่วัดอ้อน้อย จ.นครปฐม ให้มากๆ,ช่วงบ่ายนายไพบูลย์ นิติตะวัน พร้อมด้วยนายธีรยุทธ สุวรรณเกษร ทีมทนายความของพุทธะอิสระเดินทางเข้าเยี่ยมที่ทัณฑสถานโรงพยาบาลราชทัณฑ์ หลังเจ้าหน้าที่ส่งตัวมารักษาพยาบาลอาการป่วยโรคหมอนรองกระดูกทับเส้นประสาท เพื่อสอบถามในเรื่องคดีความ แต่เมื่อมาถึงปรากฏว่าไม่สามารถเข้าเยี่ยมได้ เนื่องจากเจ้าหน้าที่นำตัวอดีตพระพุทธะอิสระกลับไปเรือนจำพิเศษกรุงเทพมหานครแล้ว นายไพบูลย์ กล่าวว่า ตนเพิ่งทราบว่า อดีตพระพุทธะอิสระมารักษาตัวที่ทัณฑสถานโรงพยาบาลราชทัณฑ์จึงเดินทางมาเยี่ยม แต่เจ้าหน้าที่บอกว่ากลับไปพักภายในเรือนจำพิเศษกรุงเทพมหานครแล้ว ในวันที่ 30 พ.ค.นี้จะเข้ามาเยี่ยมใหม่อีกครั้งเพื่อหารือประเด็นต่างๆ,นายธีรยุทธ สุวรรณเกษร เผยว่า ขณะนี้อดีตพระพุทธะอิสระยืนยันไม่ขอประกันตัว รอให้ สำนวนส่งฟ้องศาล ท่านจะยอมรับสารภาพความจริง ในสิ่งที่กระทำ ข้อหาปลอมพระปรมาภิไธย ท่านขอพระบรมราชานุญาตผ่านทางสำนักราชเลขาธิการ แต่ที่เอกสารไม่มีลายลักษณ์อักษรเป็นเรื่องลูกศิษย์ดำเนินการและให้การภาคเสธ ส่วนข้อหาอั้งยี่ ซ่องโจร ได้ให้การปฏิเสธ อย่างไรก็ตาม ยังฝากขอให้พนักงานสอบสวนทำตามกระบวนการยุติธรรมด้วย ผู้สื่อข่าวรายงานว่า ตลอดทั้งวันมีพระสงฆ์และคณะศิษยานุศิษย์ทยอยเดินทางมาเยี่ยมอดีตพระพุทธะอิสระอย่างไม่ขาดสาย เนื่องจากพรุ่งนี้ (29 พ.ค.) เป็นวันวิสาขบูชาซึ่งเป็นวันหยุดราชการ จะไม่อนุญาตให้เยี่ยม,ขณะที่นายกฤช กระแสร์ทิพย์ ผู้บัญชาการเรือนจำพิเศษกรุงเทพมหานคร เผยว่า วันนี้แพทย์เข้ามาตรวจอาการปวดหลังจากโรคหมอนรองกระดูกทับเส้นประสาทของนายสุวิทย์ ก่อนแพทย์นำตัวไปตรวจอย่างละเอียดที่ทัณฑสถานโรงพยาบาลราชทัณฑ์แล้ว คาดเย็นๆคงทราบว่าอาการเป็นอย่างไร นอกจากนี้ ก็มีบรรดาศิษยานุศิษย์และญาติโยมเข้ามาเยี่ยมตามปกติ ส่วนอดีตพระเถระชั้นผู้ใหญ่ทั้ง 5 รูป หลังเข้ามาอยู่ในเรือนจำได้ 4 วัน ยังต้องใช้เวลาปรับตัว บ้าง ส่วนอาหารการกินไม่น่าเป็นห่วง เพราะเรือนจำทำบัตรสมาร์ทการ์ดที่ใช้รูดซื้อสิ่งของจำเป็นและอาหารที่ร้านค้าสวัสดิการในเรือนจำ ญาติและผู้ที่เยี่ยมสามารถฝากเงินเข้าบัญชีผู้ต้องขังเพื่อใช้ซื้อของ ตามระเบียบเรือนจำใช้ได้เดือนละ 9,000 บาท แต่ละวันใช้ได้ไม่เกิน 300 บาท นอกจากนี้ แพทย์มาตรวจร่างกายอดีตพระทั้ง 5 รูป บอกว่า อดีตพระพรหมดิลก (เอื้อน หาสธมฺโม) เจ้าอาวาสวัด สามพระยา มีอาการหัวใจเต้นผิดปกติ แพทย์เลยนำตัวไปวินิจฉัยและรับการรักษาที่ทัณฑสถานโรงพยาบาลราชทัณฑ์,ที่กองบังคับการปราบปราม (บก.ป.) ผู้สื่อข่าวรายงานว่า พ.ต.อ.ธงชัย อยู่เกษ ผกก.1 บก.ป.เรียกประชุมชุดสืบสวนและพนักงานสอบสวนคดีทุจริตเงินทอนวัด เพื่อวางแนวทางการสืบสวนติดตามจับกุมตัวพระพรหมสิทธิ เจ้าอาวาสวัดสระเกศฯ และพระพรหมเมธี ผู้ช่วยเจ้าอาวาสวัดสัมพันธวงศาราม ที่ยังคงหลบหนี ขณะนี้ พ.ต.อ.บุญลือ ผดุงถิ่น ผกก.3 บก.ป. ยังคงนำชุดสืบสวนออกแกะรอยตามหาตัว เชื่อว่าผู้ต้องหาทั้ง 2 คนยังคงกบดานในกรุงเทพฯ มีกลุ่มลูกศิษย์คนสนิทให้ความช่วยเหลือ หลังการประชุม พ.ต.อ.ธงชัยกล่าวเพียงว่า กำลังวางแผนแกะรอยติดตามตัวอย่างกระชั้นชิด แต่ไม่สามารถให้รายละเอียดได้ ผู้บังคับบัญชาจะเป็นคนให้ข่าวแต่เพียงฝ่ายเดียว,สำหรับการสืบสวนขยายผลหาผู้ร่วมกระทำความผิดในส่วนของพระพรหมดิลก เจ้าอาวาสวัดสามพระยาและเจ้าคณะกรุงเทพมหานคร ที่ถูกจับกุมตัวได้พร้อมพระอรรถกิจโสภณ เลขานุการเจ้าคณะกรุงเทพฯ เนื่องจากมีหลักฐานพบว่าอาจเกี่ยวพันการวิ่งเต้นเลื่อนตำแหน่งสมณศักดิ์พระที่อยู่ในปกครอง มีรายงานว่า พ.ต.อ.อรุณ วชิรศรีสุกัญยา ผกก.2 บก.ป. สั่งการให้ชุดสืบสวนประสานกับพนักงานสอบสวน กก.2 บก.ป. นำหลักฐานที่ค้นมาได้จากวัดสามพระยามาตรวจสอบแยกหมวดหมู่ว่า เอกสารใดเกี่ยวข้องกับการกระทำความผิดบ้าง รวมทั้งให้วิเคราะห์เอกสารโฉนดที่ดินที่พบภายในกุฏิพระอรรถกิจโสภณจำนวนมากว่าเกี่ยวข้องกับการรับจำนองที่ดินหรือไม่ หากพบการกระทำความผิดเพิ่มเติมจะเรียกผู้ที่เกี่ยวข้องที่อาจจะมีทั้งพระสงฆ์และฆราวาสจำนวนหนึ่งมาสอบปากคำต่อไป,ผู้สื่อข่าวรายงานด้วยว่า กรณีการจู่โจมบุกเข้าจับกุมอดีตพระพุทธะอิสระที่ถูกวิจารณ์ว่าเป็นการกระทำที่เกินกว่าเหตุ แหล่งข่าวในชุดจับกุมเปิดเผยว่า จากการข่าวพบว่ามีกลุ่มติดอาวุธอาจเป็นเจ้าหน้าที่ในเครื่องแบบทำหน้าที่เป็นการ์ดให้กับนายสุวิทย์ จึงเตรียมกำลังพร้อมอาวุธเข้าไปที่วัด เมื่อไปถึงวางกำลังตำรวจกองกำกับการปฏิบัติการพิเศษ กองบังคับการปราบปราม (กก.ปพ.บก.ป.) รอบวัดเพื่อป้องกันมวลชน ขณะที่ชุดสืบสวนของกองกำกับการ 5 เข้าไปในพื้นที่วัด ขณะที่เข้าไปนั้นพบกับชายสามคนอยู่ในพื้นที่วัด เจ้าหน้าที่ตำรวจจึงควบคุมตัวไว้ จากนั้นเจ้าหน้าที่ชุดจับกุมจึงเข้าจับกุมตัวนายสุวิทย์ตามที่ปรากฏในคลิป จากการสอบปากคำชายทั้ง 3 คนให้การว่า เป็นเจ้าหน้าที่ตำรวจตระเวนชายแดนที่เข้ามาในพื้นที่ได้ 2-3 เดือนแล้ว ตามคำสั่งของผู้บังคับบัญชาให้มาหาข่าว ชุดสืบสวนจึงตรวจสอบไปยังต้นสังกัดพบว่าเป็นตำรวจ ตชด.จริงมีคำสั่ง มาถูกต้อง เข้ามาทำหน้าที่แทนตำรวจสันติบาลชุดก่อน ด้วยเหตุนี้เองชุดจับกุมจึงต้องเตรียมกำลัง เพราะเกรงว่าอาจเกิดเหตุรุนแรงระหว่างจับกุมได้,ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ให้สัมภาษณ์การเข้าจับกุมอดีตพระพุทธะอิสระว่า เท่าที่ทราบมีผลกระทบต่อสังคม หลายคนอาจไม่เข้าใจ หลายคนอาจมองว่าเป็นการกระทำที่เกินกว่าเหตุ ตนได้ขอโทษไปแล้ว และขอให้เห็นใจทั้งสองฝ่าย ส่วนของเจ้าหน้าที่ก็พยายามทำหน้าที่ของเขา มันอาจจะมากไป มีมาตรการลงโทษอยู่แล้ว คราวนี้ตำรวจเขามีการลงโทษ ในส่วนของข้าราชการมีหลายวิธีการด้วยกัน โดยเฉพาะเรื่องของ พ.ร.บ.วินัยตำรวจ ทหาร การลงทัณฑ์ การภาคทัณฑ์ กักขัง จำขัง ถ้าคดีไปถึงเรื่องอาญา จะต้องดำเนินคดีอาญาด้วย อยู่ในขั้นตอนการดำเนินการทั้งหมด ขอร้องว่าอย่าให้เกิดความสับสนอลหม่านเกินไป ตนขอโทษด้วย ตนเป็นหัวหน้ารัฐบาล แต่เวลาทำงานทุกหน่วยงานมีหน้าที่มีกฎหมายของตัวเอง ตรวจสอบกระทำความผิดตรงไหนไปทดสอบตรงนั้น อยู่ที่วิธีการมันมากหรือน้อยเกินไป,ผู้สื่อข่าวถามว่านายกรัฐมนตรีมีความเห็นอย่างไรต่อกรณีที่สมาชิก กปปส.เรียกร้องให้ปลด ผบ.ตร.พร้อมทีมจับกุม พล.อ.ประยุทธ์ตอบว่า มัน ใช่เรื่องของตนหรือไม่ ตนจะไม่ทำงานภายใต้แรงกดดันอะไรทั้งสิ้น ต้องไปดูว่าอะไรมันถูก อะไรมันผิด เขามีการลงโทษของเขาอยู่ ไม่เช่นนั้นมันยุ่งไปทั้งหมด เมื่อถามว่าจะชี้แจงรูปถ่ายกับอดีตพระพุทธะอิสระอย่างไร พล.อ.ประยุทธ์ตอบว่า ผมบอกแล้วไงว่ามันเกิดประโยชน์อย่างไรหรือไม่ เรื่องนี้เกิดขึ้นมาตั้งแต่เมื่อไหร่ ผมเองเคารพพระทุกรูป ช่วงเวลานั้นผมไปหลายวัด ไปสร้างพระก็ไปกันทั้งหมด ทุกคนก็ไป แล้วเมื่อก่อนการเมืองเขาเป็นแบบนี้หรือไม่ล่ะวันนี้อย่าเอาอันเก่ามาพันกับอันนี้ เพราะฉะนั้นไม่ว่าใครเชิญผมก็ไป ถ้าไปได้ผมก็ไปได้ วัดดังกล่าวดูเหมือนเขาจะเชิญไปหล่อพระอะไรซักอย่าง ท่านเชิญผมและอดีต ผบ.ทบ.4 คน ท่านหวังว่ามีทั้ง 4 ผบ.ทบ.พระจะขลังหน่อย ก็แค่นั้นเอง อย่าพูดอะไรให้มันเสียหายกันนักเลย,ผู้สื่อข่าวถามว่า แล้วพระรุ่นดังกล่าวยังขลังอยู่หรือไม่ พล.อ.ประยุทธ์ ตอบว่า ขลังหรือไม่เล่า ไม่รู้ไม่ได้ดู ศาสนาเป็นหลักคำสอนของพระพุทธเจ้า สมเด็จพระสังฆราช ท่านทรงมีคำสอนมาแล้วว่า ให้ใช้หลักอริยสัจ 4 คือ ทุกข์ สมุทัย นิโรธ มรรค หาให้เจอ หาหนทางดับทุกข์ให้เจอ หาหนทางดับความไม่สงบเรียบร้อยของประเทศเราให้เจอ รัฐบาลพยายามหามาตลอด 4 ปีแล้ว พวกเราเองต้องหาให้เจอด้วย,พล.อ.ประวิตร วงษ์สุวรรณ รองนายกฯและ รมว.กลาโหม ให้สัมภาษณ์กรณี นพ.เหรียญทอง แน่นหนา ผู้อำนวยการโรงพยาบาลมงกุฎวัฒนะ เรียกร้องให้ใช้ ม.44 ปลด พล.ต.อ.จักรทิพย์ ชัยจินดา ผบ.ตร.ออกจากตำแหน่งว่าเป็นเพียงความคิดของคนเพียงคนเดียว เรื่องนี้ตนขอโทษประชาชนไปแล้ว สาเหตุที่ขอโทษเพราะมีประชาชนบางส่วนไม่เข้าใจการปฏิบัติหน้าที่ของตำรวจ ครั้งต่อไปต้องดูให้ดีว่าทำอะไรกับใคร เมื่อถามว่าการจับกุมพุทธะอิสระครั้งนี้ส่งผลกระทบต่อรัฐบาลหรือไม่ พล.อ.ประวิตรกล่าวว่า ไม่มี เป็นเรื่องของเจ้าหน้าที่ แต่บางทีทำอะไรเกินเลยไปหน่อยก็ขอโทษ เมื่อถามกรณีไปทำบุญกับพระพุทธะอิสระ รวมถึงการเจิมหน้าผาก พล.อ.ประวิตรกล่าวว่า เหตุเกิดขึ้นตั้งนาน 6-7 ปีแล้ว ไม่เกี่ยวว่าใกล้ชิดหรือสนิทสนมกัน เมื่อถามว่า พล.อ.ประวิตรถือเป็นลูกศิษย์ของพระพุทธะอิสระหรือไม่ พล.อ.ประวิตรกล่าวว่า ผมรู้จักตอนไปครั้งนั้น จะเรียกว่าเป็นลูกศิษย์หรือไม่,ส่วน พล.อ.อนุพงษ์ เผ่าจินดา รมว.มหาดไทย ให้สัมภาษณ์ว่า เป็นเหตุการณ์หลังจากตนเกษียณอายุราชการ วัดเชิญอดีต ผบ.ทบ.ขณะนั้นร่วมงานหล่อ พระพุทธรูป ประกอบด้วย พล.อ.สมทัต อัตตะนันทน์ พล.อ.ประวิตร วงษ์สุวรรณ พล.อ.ประยุทธ์ จันทร์โอชา รวมถึงตนเดินทางไปร่วมฐานะพุทธศาสนิกชน ไม่ได้ไปเพียงวัดเดียว ไปวัดอื่นด้วย และในปี 61 จะเดินทางไปหล่อพระพุทธรูปตามสถานที่ต่างๆคงไม่มีประเด็นอะไร เมื่อเขานุ่งผ้าเหลืองมาเชิญสมควรไปก็ไปไม่ได้มีอะไรที่เป็นข้อเสียหาย ส่วนการจับอดีตพระพุทธะอิสระ ทุกคนทำไปตามหน้าที่ ตรึกตรองให้ดีอย่าใช้ความรู้สึกมากนัก หากดำเนินการแล้วประชาชนคิดว่ารุนแรงมีสิทธิจะคิด นายกฯและผู้เกี่ยวข้องออกมาขอโทษสังคมแล้วว่าอาจรุนแรงไป ขณะที่ผู้ปฏิบัติก็มีเหตุผล อยากให้สังคมรับฟังและพิจารณา เมื่อถามว่ารัฐบาลจะเสียคะแนนนิยมหรือไม่ พล.อ.อนุพงษ์กล่าวว่าไม่มีเสียคะแนนอะไร เพราะทำไปตามอำนาจหน้าที่,ขณะที่ พล.ท.สรรเสริญ แก้วกำเนิด โฆษกประจำ สำนักนายกรัฐมนตรี กล่าวถึงกรณีภาพ พล.อ.ประยุทธ์ จันทร์โอชา พล.อ.ประวิตร วงษ์สุวรรณ และ พล.อ. อนุพงษ์ เผ่าจินดา ถ่ายรูปร่วมกับอดีตพระพุทธะอิสระว่า การปรากฏภาพดังกล่าวไม่ทำให้สถานการณ์ดีขึ้น แต่เกิดความแปลกแยกมากขึ้น ภาพนั้นนายกฯไปร่วมงานของอดีตพระพุทธะอิสระเมื่อหลายปีก่อน นายกฯระบุว่า คนไทยเมื่อไปเจอพระจะให้ทำอย่างไร ถ้าไม่ยกมือไหว้ จะให้ไปยืนค้ำอยู่ได้อย่างไร ดังนั้นรูปเหล่านี้ไม่ได้บ่งบอกว่า มีความสัมพันธ์ส่วนตัว ส่วนกรณีที่นายกฯออกมาขอโทษ นายกฯขอโทษต่อความรู้สึกของคนที่เห็นว่าการดำเนินการของเจ้าหน้าที่ตำรวจไม่เหมาะ อีกทั้งยังเป็นการขอโทษนายสุวิทย์ ความรู้สึกของนายกฯอาจมองว่าเป็นการกระทำที่แรงไปหรือไม่เท่านี้ ถ้าจะใส่ข้อมูลกันไป สร้างความ ปั่นป่วนแตกแยกกันเปล่าๆ,ขณะที่ พล.ต.นพ.เหรียญทอง แน่นหนา ผู้อำนวยการโรงพยาบาลมงกุฎวัฒนะ โพสต์เฟซบุ๊กส่วนตัวหลังเรียกร้องให้ พล.อ.ประยุทธ์ใช้ ม.44 ปลด ผบ.ตร.ว่า ประกาศโรงพยาบาลมงกุฎวัฒนะ ไม่ขอรักษาควายในร่างคนครับ ผมขอฝากแชร์ด้วยครับว่า รพ.มงกุฎวัฒนะ ไม่ขอรักษาควายในร่างคนครับ มีคนเป็นห่วงว่า รพ.มงกุฎวัฒนะจะได้รับผลกระทบจากกลุ่มคนที่รังเกียจผมแล้วจะไม่มาอุดหนุน รพ.มงกุฎวัฒนะ ผมขอประกาศให้ทราบทั่วกันว่า รพ.มงกุฎวัฒนะเผชิญสถานการณ์ต่อต้านไม่ใช้บริการจากกลุ่มคนที่รังเกียจผมมานานกว่า 4 ปีแล้ว แต่ รพ.กลับมีผู้ใช้บริการมาอุดหนุนเพิ่มมากขึ้นอย่างต่อเนื่องตั้งแต่ปี 57 จนสามารถชำระหนี้คืน ธ.กรุงไทยมากกว่า 500 ล้านบาทได้หมดสิ้นใน 8 เดือน ทั้งยังมีเงินซื้อที่ดินรอบโรงพยาบาลอีก 200 ล้านบาท ทำให้ รพ.ขยายอาณาเขตจากที่ดินเดิมก่อนปี 57 ที่มีเพียง 4 ไร่เป็น 9 ไร่ในปี 58 จะก่อสร้างอาคารใหม่อีก 3 หลังจนเป็นโรงพยาบาลขนาดใหญ่ขนาด 440 เตียง ที่มีพื้นที่อาคารมากกว่า 70,000 ตารางเมตรโดยไม่ต้องกู้ธนาคาร ดังนั้นท่านทั้งหลายไม่ต้องห่วงว่า รพ.จะเดือดร้อนนะครับ ผมกลับขอให้ท่านช่วยกันแชร์ให้ทราบทั่วกันว่า ไอ้พวกต่อต้านผมด้วยการต่อต้าน รพ.มงกุฎวัฒนะ มันยิ่งทำให้คนดีๆเห็นใจและมาใช้บริการมากยิ่งขึ้น เพราะเป็นโรงพยาบาลของคนที่มีจิตสำนึกดี ไม่ใช่โรงพยาบาลรักษาควายในร่างคน,สมาคมเปรียญธรรม 9 ประโยคออกแถลงการณ์ เรื่องความห่วงใยต่อสถานการณ์การละเมิดกฎหมายรัฐธรรมนูญระบุว่า การนุ่งห่มจีวร เป็นหลักปฏิบัติตามหลักศาสนาพุทธ และมีความสำคัญที่สุดสำหรับภิกขุภาวะของพระสงฆ์ แม้การปราศจากไตรจีวรเพียงแค่ข้ามคืนย่อมเป็นอาบัติ การที่เจ้า-พนักงานของรัฐอ้างเอาการกล่าวหาว่า พระสงฆ์กระทำผิดอาญา แล้วบังคับให้พระสงฆ์สละสมณเพศ เพียงแค่การไม่ได้รับอนุญาตให้ปล่อยตัวชั่วคราว ซึ่งตามหลักพระธรรมวินัยที่บัญญัติรับรองไว้ด้วย พ.ร.บ.คณะสงฆ์นั้น ต้องเป็นความผิดขั้นปาราชิกถึงที่สุดเท่านั้น จึงจะเป็นความผิดต้องสละสมณเพศ การบังคับใช้กฎหมายใดๆของเจ้าหน้าที่รัฐ ต้องไม่ละเมิดสิทธิเสรีภาพของพระสงฆ์ในการนุ่งห่มจีวรตามพุทธานุญาต เพราะการบังคับให้พระสงฆ์สลัดจีวรออกแล้วนุ่งห่มผ้าชนิดอื่น อาจเป็นการละเมิดหรือกระทบต่อสิทธิเสรีภาพของบุคคลตามรัฐธรรมนูญแห่งราชอาณาจักรไทย 2560 มาตรา 31 ดังนั้นจึงขอ เรียกร้องให้องค์กรชาวพุทธทั่วประเทศยื่นฟ้องต่อศาลรัฐธรรมนูญ เพื่อให้วินิจฉัยการกระทำของเจ้าหน้าที่รัฐ อาจจะไม่เป็นไปตามบทบัญญัติแห่งรัฐธรรมนูญได้ และต้องร้องขอให้ศาลรัฐธรรมนูญมีคำสั่งคุ้มครองชั่วคราว เพื่อไม่ให้เกิดการสูญเสียหลักการปฏิบัติทางพระพุทธศาสนาไปมากกว่าที่เป็นอยู่ อันอาจเป็นการบ่อนทำลายพระพุทธศาสนาอีกรูปแบบหนึ่ง,ด้านนายบรรจบ บรรณรุจิ ประธานสมาพันธ์ชาวพุทธแห่งประเทศไทย กล่าวว่า ตามที่ตนได้เห็นเจ้าหน้าที่บ้านเมืองบุกจับพระสงฆ์แล้ว ตนรู้สึก สะเทือนใจมาก กระบวนการไม่น่าจะหยาบคายแข็ง กร้าวเช่นนี้ เหมือนไม่ใช่คนศาสนาเดียวกัน นอกจากนี้ยังมีกระบวนการกล่าวอ้างถึงพระสงฆ์ที่ถูกดำเนินคดี เสพเมถุนบ้าง แอบเลี้ยงหมอนวดบ้าง จึงอยากถามว่า รู้ได้อย่างไรว่า ทำจริงหรือแค่ฟังคนเล่าหรือไม่ตนเชื่อว่า กระบวนการสอบสวนมีอยู่แล้ว จึงอยากให้เจ้าหน้าที่บ้านเมืองรอบคอบที่จะเผยแพร่ข้อมูล ไม่ใช่ว่าตนจะปกป้องพระ แต่ตนห่วงพระพุทธศาสนาและเชื่อว่าการทำให้สถาบันพระพุทธศาสนาเสื่อมเสียมีเป้าหมายหลักคือ การปรับโครงสร้างมหาเถรสมาคม (มส.) ทำให้ภาพของ มส.ดูไม่ไหวแล้วนำพระอีกกลุ่มเข้ามา ขณะเดียวกันเมื่อเกิดข้อกล่าวหาพระสงฆ์ คณะสงฆ์ยึด พ.ร.บ.คณะสงฆ์มากจนเกินไป สุดท้ายทำให้พระธรรมวินัยไม่คุ้มครองคณะสงฆ์,วันเดียวกันมีรายงานว่า พระเทพสุธี (สายชล ฐานวุฑฺโฒ) ผู้ช่วยเจ้าอาวาสวัดชนะสงคราม ฐานะเจ้าคณะภาค 1 มีคำสั่งแต่งตั้งพระธรรมสุธี (นรินทร์ นรินฺโท) เจ้าอาวาสวัดหัวลำโพง รองเจ้าคณะกรุงเทพมหานคร เป็นรักษาการเจ้าคณะกรุงเทพฯแล้ว แทนพระพรหมดิลกที่ถูกเจ้าหน้าที่ตำรวจจับกุมตัวไป ทั้งนี้ผู้สื่อข่าวได้โทรศัพท์สอบถามไปยังพระธรรมสุธีได้รับการยืนยันว่า เจ้าคณะภาค 1 มีคำสั่งดังกล่าวจริง ตั้งแต่เมื่อวันที่ 27 พ.ค.,ผู้สื่อข่าวรายงานจากศาลอาญาคดีทุจริตและประพฤติมิชอบกลางวันเดียวกันว่า พระศรีคุณาภรณ์ ผู้ช่วยเจ้าอาวาสวัดสระเกศฯ พระครูสิริวิหารการสมจิตร จันทร์ศรี ผู้ช่วยเจ้าอาวาสวัดสระเกศฯ พระวิจิตรธรรมาภรณ์ หรือเจ้าคุณเทอด ผู้ช่วยเจ้าอาวาสวัดสระเกศฯ พระพรหมดิลก (เอื้อน หาสธมฺโม) เจ้าอาวาสวัดสามพระยาฯ กรรมการมหาเถรสมาคม (มส.) และเจ้าคณะกรุงเทพมหานคร และพระอรรถกิจโสภณ เลขาฯเจ้าคณะกรุงเทพฯ วัดสามพระยาฯ คดีร่วมกันฟอกเงินทุจริตเงินอุดหนุนการศึกษาโรงเรียนพระปริยัติธรรมรวมกว่า 150 ล้านบาท ถูกคุมขังอยู่ในเรือนจำพิเศษกรุงเทพมหานคร มอบอำนาจให้ทนายความยื่นอุทธรณ์การประกันตัว โดยวันนี้ (วันที่ 28 พ.ค.) ศาลอุทธรณ์มีคำสั่งยืนตามศาลอาญาคดีทุจริตฯ ให้ยกคำร้องขอประกันตัวด้วยเหตุผลเดียวกันคือ เชื่อว่าผู้ต้องหาจะไปยุ่งเหยิงกับพยานหลักฐาน เป็นอุปสรรคหรือก่อให้เกิดความเสียหายต่อการสอบสวนของเจ้าพนักงาน,ผู้สื่อข่าวรายงานว่า เมื่อศาลอุทธรณ์มีคำสั่งยืนยกคำร้องขอประกันตัวชั้นฝากขังนี้แล้ว ทำให้อดีตพระเถระทั้ง 5 รูปยังคงถูกคุมขังอยู่ในเรือนจำพิเศษกรุงเทพฯต่อไป แต่หลังจากนี้ยังสามารถใช้สิทธิตามกฎหมายยื่นคำร้องขอประกันตัวใหม่ต่อศาลอาญาทุจริตฯ หรือยื่นอุทธรณ์การประกันตัวต่อศาลอุทธรณ์ต่อไป ตลอดช่วงระยะฝากขังทั้งสิ้น 7 ผลัดรวม 84 วัน ซึ่งคดีนี้จะครบกำหนดฝากขังครั้งแรกในวันที่ 4 มิ.ย.นี้
ผบ.คุกเผยอดีตพระทั้ง 6 คนเริ่มปรับตัวได้แล้ว พุทธะอิสระ กระดูกทับเส้นประสาทส่งตรวจ รพ.ราชทัณฑ์ ทีมทนายเข้าหารือเรื่องขอประกันตัว
ข่าวหน้า1,เงินทอนวัด,พระพุทธะอิสระ,จับพระ,เรือนจำพิเศษกรุงเทพมหานคร